9. tammikuuta
Tapahtumia

1431 – ”Orleansin neitsyen” Jeanne d’Arcin oikeudenkäynti alkoi Rouenissa, Englannin miehityshallinnon keskuksessa.
1439 – Ensimmäinen maininta Lempäälästä itsenäisenä seurakuntana.
1522 – Hadrianus VI valittiin paaviksi.
1768 – Philip Astley piti Lontoossa ensimmäisen nykyaikaisen sirkusnäytöksen.
1788 – Connecticut liittyi viidentenä osavaltiona Yhdysvaltoihin.
1806 – Horatio Nelson haudattiin St. Paulin tuomiokirkkoon.
1839 – Ranskan tiedeakatemia ilmoitti daguerreotypiasta, uudesta valokuvan valmistusmenetelmästä.
1855 – Devonissa Englannissa havaittiin Devonin paholaisen jäljet.
1861 – Mississippi erosi toisena osavaltiona Unionista ennen Yhdysvaltojen sisällissotaa.
1878 – Umberto I kruunattiin Italian kuninkaaksi.
1894 – New England Telephone and Telegraph asensi ensimmäisen akkukäyttöisen puhelinvaihteen Lexingtonissa Massachusettsissa.
1905 (tuolloin käytössä olleen juliaanisen kalenterin mukaan) – Venäläiset työläiset marssivat Talvipalatsiin, mikä johti tsaarin joukkojen suorittamaan verilöylyyn (”Verisunnuntai”), joka puolestaan käynnisti vuoden 1905 Venäjän vallankumouksen.
1912 – Yhdysvaltain merijalkaväki miehitti Hondurasin.
1916 – Viimeiset brittijoukot evakuoitiin Gallipolista.
1923 – Juan de la Cierva suoritti ensimmäisen autogirolennon.
1937 – Yrjö Väisälä löysi asteroidi 1424 Sundmanian.
1951 – YK:n päämaja avattiin virallisesti New Yorkissa.
1951 – Sir Anthony Eden erosi Yhdistyneen kuningaskunnan pääministerin virasta.
1955 – Hemmo Silvennoinen voitti ensimmäisenä suomalaisena Saksan-Itävallan mäkiviikon.
1960 – Assuanin padon rakentamistyöt käynnistyivät Egyptissä.
1962 – Neuvostoliitto ja Kuuba solmivat keskinäisen kauppasopimuksen.
1963 – Oulussa Typpi Oy:n tehdasalueella sattuneessa räjähdyksessä kuoli 10 ihmistä.
1964 – Yhdysvaltain vastaisissa protesteissa Panaman kanavavyöhykeellä kuoli 21 panamalaista ja kolme Yhdysvaltain sotilasta.
1965 – Indonesia erosi Yhdistyneistä kansakunnista vastalauseena Malesian hyväksymiselle turvallisuusneuvoston vaihtuvaksi jäseneksi.
1972 – Linjalaiva Queen Elizabeth tuhoutui tulipalossa Hongkongin satamassa.
1972 – Brittiläiset hiilikaivostyöläiset aloittivat seitsenviikkoisen lakon.
1973 – Presidentti Urho Kekkosen suostuttua toimikautensa jatkamiseen poikkeuslailla neljällä vuodella maaliskuun alusta 1974 alkaen hallitus antoi asiaa koskevan lakiesityksen eduskunnalle.
1974 – Maakaasun toimitukset Neuvostoliitosta Suomeen alkoivat, kun Imatralta Kouvolaan ja Kotkaan ulottuva maakaasuputki vihittiin käyttöön.
1983 – Arkkipiispa John Vikström vihki Pietarsaaren maaseurakunnan kirkkoherran Erik Vikströmin Porvoon hiippakunnan uudeksi piispaksi. Ensimmäisen kerran Suomen kirkon historiassa veli vihki veljensä piispaksi.
1989 – Nokia ilmoitti lopettavansa TV-vastaanottimien tuotannon Salon tehtaallaan ja siirtävänsä sen Länsi-Saksaan. Nokian Salon tehtaaseen (entinen Salora) yhdistettiin Mobiran tehdas ja siellä aloitettiin matkapuhelimien tuotanto.
1990 – Finnbodan telakalla Tukholmassa korjattavana ollut risteilyalus Sally Albatross vaurioitui pahoin tulipalossa.
1991 – Neuvostoliittolaiset joukot miehittivät Vilnan estääkseen Liettuan itsenäistymisen.
1995 – Valeri Poljakov ylitti 366 vuorokauden ennätyksen oleskelussa avaruudessa Mir-avaruusasemalla.
1996 – Ensimmäinen Tšetšenian sota: Salman Radujevin johtamat tšetšeenit ottavat panttivankeja Kizljarissa.
1997 – Ilmailu: Comairin Embraer 120 syöksyi maahan lähestyessään Detroitin lentokenttää, 29 ihmistä sai surmansa.
2002 – Yhdysvaltain oikeusministeri ilmoitti aloittavansa rikostutkimuksen Enronista.
2004 – Hanna Pakarinen voitti Suomen ensimmäisen Idols-kilpailun.
2005 – Mahmud Abbas voitti Palestiinalaishallinnon presidentinvaalit.
2006 – Andrew Lloyd Webberin musikaali The Phantom of the Opera ohitti Cats-musikaalin Broadwayn pisimpään jatkuneena esityksenä 7 486 esityksellä.
2021 – Sriwijaya Airin lento 182 syöksyi mereen noin neljä minuuttia lentoonlähdön jälkeen.
2025 – Yhdysvaltain 39. presidentti (1977-1981) Jimmy Carter saatetiin haudanlepoon Georgiassa.